  Анжелика Тихонова корреспондент 20-тӥ толшорлы Удмуртиын эшшо 190 адямилэсь коронавирус инфекциез шараязы. Со сярысь элькунысь оперативной штаб ивортӥз. Висьыны усемъёс пӧлын 14 аресозь 19 нылпиос, 65 арессэс ортчем 42 кунмуртъёс Выль черламъёс пӧлын Ижкарын 72 улӥсьёс, Сарапулын – 13, Воткаын, Ува ёросын – быдэн 11, Глазкарын – укмыс, Сюмси ёросын – тямыс, Вотка, Сьӧлта ёросъёсын – быдэн сизьым, Шаркан, Дэри, Сарапул ёросъёсын – быдэн куать, Дэбес, Пичи Пурга, Камбарка ёросъёсын – быдэн вить, Можгаын – ньыль, Балезино, Кез ёросъёсын – быдэн куинь, Юкаменск, Каракулино ёросъёсын – быдэн кык, Яр, Эгра, Глаз, Кияса, Якшур-Бӧдья ёросъёсын – быдэн одӥг. 191 адями йӧназ Туннэ нуналлы Удмуртиын выль коронавирус инфекциен черлан 23 сюрс 838 учыр лабораториосын зэматэмын. 19 сюрс 973 адями йӧназ, 321 мурт кулӥз. Та дыре 151 висисьёслэн тазалыксы секыт лыдъяське. Элькунын выль коронавиурс инфекцилы 791 сюрс 945 эскеронъёс ортчытӥзы, берло нуналскын – 1 сюрс 886. Тегъёс: Тазалык Ижкар висён Удмуртия коронавирус  